VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

Muitinės departamento

prie lietuvos respublikos finansų ministerijos

generalinis direktorius

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO IR MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS 2003 M. VASARIO 26 D. ĮSAKYMO NR. V-57/1B-160 „DĖL MOKESČIŲ, RINKLIAVŲ IR KITŲ ĮMOKŲ Į LIETUVOS RESPUBLIKOS VALSTYBĖS BIUDŽETĄ, SAVIVALDYBIŲ BIUDŽETUS BEI VALSTYBĖS PINIGŲ FONDUS KODŲ SĄRAŠO“ PAKEITIMO

2023 m. liepos 28 d. Nr. VA-50/1BE-552

Vilnius

1.Pakeičiame Mokesčių, rinkliavų ir kitų įmokų, mokamų į Valstybinės mokesčių inspekcijos biudžeto pajamų surenkamąsias sąskaitas, kodų sąrašą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos generalinio direktoriaus 2003 m. vasario 26 d. įsakymu Nr. V-57/1B-160 „Dėl Mokesčių, rinkliavų ir kitų įmokų į Lietuvos Respublikos valstybės biudžetą, savivaldybių biudžetus bei valstybės pinigų fondus kodų sąrašo“:

1.1. Pakeičiame 853 punktą ir jį išdėstome taip:

„853.	Valstybės rinkliavos už Valstybės duomenų agentūros teikiamas paslaugas.	5818“.

1.2. Papildome 1958 punktu:

„1958.	Finansinių nusikaltimų tyrimo tarnybos prie Vidaus reikalų ministerijos skirtos baudos už Lietuvos Respublikos užimtumo įstatymo ir Lietuvos Respublikos pinigų plovimo ir teroristų finansavimo prevencijos įstatymo pažeidimus.	6821“.

1.3. Papildome 2241 punktu:

„2241.	Taršos leidimų realizavimo įplaukos, įskaitomos į valstybės biudžetą.	7341“.

1.4. Papildome 2242 punktu:

„2242.	Radijo dažnių realizavimo įplaukos, įskaitomos į valstybės biudžetą.	7342“.

1.5. Pakeičiame pastabas ir jas išdėstome taip:

„Pastabos:

1.	* XX – savivaldybės kodas.

2.	** – 1001 įmokos kodu koduojami Valstybinės mokesčių inspekcijos administruojami deklaruojami mokesčiai ir nuo 2015-07-01 paskirtos baudos už administracinius nusižengimus:

2.1. pelno mokestis;

2.2.	laikinasis solidarumo įnašas;

2.3. pridėtinės vertės mokestis (išskyrus neregistruotų pridėtinės vertės mokesčio mokėtojų pridėtinės vertės mokesčio įmoką, mokamą, neteikiant pridėtinės vertės mokesčio deklaracijos; grąžintą biudžetui iš valstybės biudžeto ir Privatizavimo fondo lėšų sumokėtą pirkimo (importo) pridėtinės vertės mokesčio sumą; ūkininkų grąžintą į valstybės biudžetą pridėtinės vertės mokesčio kompensacinį priedą);

2.4. akcizai (išskyrus iš laiduotojo pagal laidavimo už akcizais apmokestinamų prekių sandėlio savininko prievolės dokumentą, skirtą sandėlio savininko prievolėms užtikrinti, arba laiduotojo (garanto) už akcizais apmokestinamų prekių sandėlio savininko prievoles, atsiradusias akcizais apmokestinamų prekių laikymo, taikant akcizų mokėjimo laikino atidėjimo režimą, metu, sumokėtus akcizus, arba laiduotojo (garanto) už akcizais apmokestinamų prekių sandėlio savininko prievoles, atsiradusias akcizinių prekių gabenimo, taikant prekėms akcizų mokėjimo laikino atidėjimo režimą, metu, sumokėtus akcizus);

2.5. privalomojo sveikatos draudimo įmokos:

2.5.1. išskaičiuojančių asmenų nuo nuolatinių Lietuvos gyventojų kitų pajamų, nuo kurių išskaičiuojamas gyventojų pajamų mokestis (už laikotarpį iki 2009-12-31);

2.5.2. apskrities valstybinės mokesčių inspekcijos priskaičiuotos iki 2005-08-01 mokestinio patikrinimo metu;

2.6. nekilnojamojo turto mokestis;

2.7. paveldimo turto mokestis, mokamas nuolatinio Lietuvos gyventojo, paveldinčio turtą užsienio valstybėse;

2.8. loterijų ir azartinių lošimų mokestis;

2.9. privalomieji atskaitymai nuo žaliavinės medienos ir stačiojo miško pardavimo pajamų;

2.10. aplinkos teršimo mokestis;

2.11. angliavandenilių išteklių mokestis;

2.12. valstybinių gamtos išteklių mokestis;

2.13. mokestis už valstybės turto naudojimą patikėjimo teise;

2.14. laikinasis socialinis mokestis;

2.15. atskaitymai nuo pajamų (už laikotarpius iki 2005-06-30);

2.16. nuo 2015-07-01 paskirtos baudos už administracinius nusižengimus.“

2. Nustatome, kad šis įsakymas įsigalioja 2023 m. rugpjūčio 5 d.

Viršininkė	Edita Janušienė

Generalinis direktorius	Darius Žvironas